Павел Матеев
Вдъхновение

chitanka.info

Ти си вечно вдъхновение,

за теб живея аз и дишам,

ти си тайнствено копнение,

за тебе стихове ще пиша,

ти си търсено опиянение,

за теб морето мога да изпия,

ти си чувствено вълнение,

за теб сърцето мое още бие,

ти си чаканото допълнение,

за теб свят нов ще сътворя,

ти си невинно извинение,

за тебе ще мечтая и творя,

ти си душевното спасение,

за теб луната бих достигнал,

ти си ангелско творение,

за теб ще падам и ще се издигам,

ти си божието откровение,

за тебе с дявола ще се преборя,

ти си смисленото обяснение,

за теб ще ида в ада и ще го съборя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.